מנחם חן (אתלט)

**מנחם מענדל חן** (נולד ב-1 בנובמבר 2000) הוא אתלט ישראלי, פעמיים אלוף ישראל (2024 ו-2025) בזריקת דיסקוס. אלוף ישראל (2025) וסגן אלוף המכביה (2022) בהדיפת כדור ברזל. מתחרה גם בענף מזחלות בובסלי, ועתיד לייצג את ישראל באולימפיאדת מילאנו – קורטינה ד'אמפצו (2026).

## קריירת אתלטיקה
### 2019
באליפות ישראל שנערכה ביולי 2019 סיים במקום חמישי בזריקת דיסקוס בתוצאה של 36.52 מטר, ובמקום שישי בהדיפת כדור ברזל בתוצאה של 12.44 מטר.

### 2020
באליפות ישראל שנערכה ביולי 2020 סיים במקום חמישי בזריקת דיסקוס בתוצאה של 41.06 מטר, ובמקום חמישי בהדיפת כדור ברזל בתוצאה של 12.68 מטר.

### 2021
באליפות ישראל שנערכה ביוני 2021 זכה במדליית ארד בהדיפת כדור ברזל בתוצאה של 14.50 מטר, אחרי איתמר לוי (18.49 מטר) ומרק אלטרמן (14.90 מטר). בנוסף, סיים במקום חמישי בזריקת דיסקוס בתוצאה של 40.98 מטר.

### 2022
באליפות ישראל שנערכה ביוני 2022 זכה בשתי מדליות כסף, בהדיפת כדור ברזל בתוצאה של 14.77 מטר, אחרי איתמר לוי (17.59 מטר) ולפני אריאל אטיאס (14.11 מטר), ובזריקת דיסקוס בתוצאה של 49.71 מטר, אחרי דניס ואליאולין (54.11 מטר) ולפני יהב אדיר (42.99 מטר).

#### סגן אלוף המכביה
בתחרויות האתלטיקה של מכביה העשרים-ואחת שנערכו ביולי אותה שנה זכה במדליית כסף בהדיפת כדור ברזל בתוצאה של 15.11 מטר, אחרי איתמר לוי (16.33 מטר) ולפני אריאל אטיאס (13.66 מטר).

### 2023
באליפות ישראל שנערכה ביולי 2023 זכה בשתי מדליות כסף, בהדיפת כדור ברזל בתוצאה של 15.94 מטר, אחרי קמרון בייטס לנדיס (16.20 מטר) ולפני דניס ואליאולין (14.00 מטר), ובזריקת דיסקוס בתוצאה של 50.31 מטר, אחרי דניס ואליאולין (54.20 מטר) ולפני אליאס בטצ'איב (49.62 מטר).

### 2024
#### אלוף ישראל
באליפות ישראל שנערכה ביוני זכה בשתי מדליות, זהב וארד. מדליית זהב בזריקת דיסקוס בתוצאה של 51.89 מטר, לפני דניס ואליאולין (51.56 מטר) ואליאס בטצ'איב (49.26 מטר). מדליית ארד בהדיפת כדור ברזל בתוצאה של 13.99 מטר, אחרי דניס ואליאולין (14.14 מטר) ואריאל אטיאס (14.01 מטר). נוסף לכך, הוא סיים במקום רביעי ביידוי פטיש בתוצאה של 46.55 מטר.

### 2025
באליפות ישראל שנערכה ביולי 2025 זכה בשתי מדליות זהב, בהדיפת כדור ברזל בתוצאה של 16.26 מטר, לפני דניס ואליאולין (14.38 מטר) ועידו מור (14.04 מטר), ובזריקת דיסקוס בתוצאה של 53.52 מטר, לפני דניס ואליאולין (53.05 מטר) וגיא פלש (45.53 מטר). נוסף לכך, סיים במקום רביעי ביידוי פטיש בתוצאה של 46.49 מטר.

## קריירת בובסלי
חן היה חלק מנבחרת ישראל בבובסלי שניסתה להעפיל לאולימפיאדת בייג'ינג (2022) אך ללא הצלחה, לאחר שדורגה במקום 31 בעולם עם 504 נקודות.

הוא לקח חלק גם בניסיונות להעפיל לאולימפיאדת מילאנו – קורטינה ד'אמפצו (2026), ודורג יחד עם הנבחרת במקום ה-33 בדירוג העולמי, שמזכה בחלוקה מחדש של מכסה. הנבחרת קיבלה את המכסה למשחקים לאחר שהממלכה המאוחדת דחתה מכסה אחת, והיא הוקצתה מחדש לישראל. הוא יתחרה בנבחרת לצד אדם אדלמן, וארד פוארסה ועומר כץ, וזו תהיה הפעם הראשונה בה ישראל מיוצגת בענף זה באולימפיאדה.

## שיאים אישיים
### אצטדיון
* הדיפת כדור ברזל: 18.01 מטר (2025)
* זריקת דיסקוס: 56.25 מטר (2024)
* יידוי פטיש: 48.99 מטר (2025)
### אולם
* הדיפת כדור ברזל: 17.80 מטר (2025)

## קישורים חיצוניים

* מנחם חן, באתר הרשמי של פדרציית המזחלות הבין-לאומית (IBSF) 
* מנחם חן, באתר Loglig

## הערות שוליים

קטגוריה:אלופי ישראל בהדיפת כדור ברזל
קטגוריה:אלופי ישראל בזריקת דיסקוס
קטגוריה:אתלטים ישראלים
קטגוריה:הודפי כדור ברזל ישראלים
קטגוריה:זורקי דיסקוס ישראלים
קטגוריה:מיידי פטיש
קטגוריה:משתתפי אולימפיאדת מילאנו – קורטינה (2026)
קטגוריה:נהגי מזחלות מרוץ אולימפיים ישראלים
קטגוריה:ישראלים שנולדו ב-2000